
1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, õpetajate, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine.
Ühe asutusena tegutseva põhikooli ja gümnaasiumi hoolekogu koosseisu kuuluvad kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja.

Sellest tulenevalt ja Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ alusel valiti uued asutuse hoolekogu liikmed. Uus hoolekogu koosseis esitati kinnitamiseks 02.09.2013 kirjaga.

Narva Eesti Gümnaasium on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 17.12.2009 otsusega nr 199 valinud oma esindajad munitsipaalkoolide hoolekogudesse.
2. Õiguslikud alused

Põhikooli- ja gümnaasiumiseaduse § 73 lõike 1 kohaselt moodustatakse hoolekogu ja kehtestatakse selle töökord kooli pidaja kehtestatud korras.
Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

3.1. Moodustada Narva Eesti Gümnaasiumi (registrikood 75024366) hoolekogu koosseisus:
Olev Silland


- kooli pidaja esindaja

Kati Sile
    

- õppenõukogu esindaja (põhikooli õpetajate esindaja)
Ene Kurme
              
- õppenõukogu esindaja (gümnaasiumi õpetajate esindaja)
Jevgeni Balujev

- õpilasesinduse nimetatud esindaja

Eliisa Kruberg


- õpilaste esindaja
Jaanika Karp


- põhikooliõpilaste vanemate esindaja
Inga Pilder


- gümnaasiumiõpilaste vanemate esindaja
Margus Gering

- vilistlaste esindaja

Kairi Johannes


- vilistlaste esindaja
Rein Annik


- kooli toetavate organisatsioonide esindaja
Marita Paut


- kooli toetavate organisatsioonide esindaja
4. Rakendussätted 

4.1 Tunnistatakse kehtetuks Narva Linnavalitsuse 29.12.2010. a korraldus nr 1700-k „Narva Eesti Gümnaasiumi hoolekogu moodustamine“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega sätestatud korras.

Tarmo Tammiste

Linnapea                                                                                 Ants Liimets 







                       Linnasekretär

